Source: https://ispis.sk/judikatura/KSKE/2Sd31/2012
Timestamp: 2020-04-01 16:55:29+00:00

Document:
KSKE 2 Sd 31/2012 - iSpis
iSpis Judikatúra – KSKE 2 Sd 31/2012
KS v Košiciach, dátum 03.05.2012, sp.zn. KSKE 2 Sd 31/2012
§ 70 ods. 1 zákona č. 461/2003 § 250m ods. 1 OSP § 246c OSP § 57 OSP § 250p OSP § 146 ods. 1 písm. c) OSP § 246c ods. 1 OSP § 42 ods. 3 OSP
Súd: Krajský súd Košice Spisová značka: 2Sd/31/2012 Identifikačné číslo súdneho spisu: 7012200420 Dátum vydania rozhodnutia: 04. 05. 2012 Meno a priezvisko sudcu, VSÚ: JUDr. Adriana Rakociová ECLI: ECLI:SK:KSKE:2012:7012200420.1
Uznesenie Krajský súd v Košiciach v právnej veci navrhovateľky P. J., nar. XX.XX.XXXX, bytom Q. XX, Q., proti odporcovi Sociálnej poisťovni, ústrediu, Ul. 29. augusta č. 8, Bratislava, v konaní o invalidný dôchodok, takto
Opravným prostriedkom zo dňa 22.03.2012 sa navrhovateľka domáhala preskúmania rozhodnutia odporcu č. XXX XXX XXXX zo dňa 25.03.2010, ktorým jej bola podľa ustanovenia § 70 ods.1 zákona č. 461/2003 Z.z. o sociálnom poistení v znení neskorších predpisov zamietnutá žiadosť o priznanie invalidného dôchodku.
Napadnuté rozhodnutie odporcu bolo navrhovateľke doručené do vlastných rúk dňa 09.04.2010, pričom jeho prevzatie potvrdila navrhovateľka vlastnoručným podpisom na poštovej doručenke (kópia doručenky v spise na č. listu 17) .
Opravný prostriedok proti rozhodnutiu odporcu podala navrhovateľka na poštovú prepravu až dňa 26.03.2012, čo vyplýva z pečiatky podacej pošty a odporcovi bol doručený dňa 28.03.2012. V zmysle citovaného ustanovenia § 57 O.s.p. začala navrhovateľke plynúť 30-dňová lehota na podanie návrhu na preskúmanie rozhodnutia dňom 10.04.2010 a koniec lehoty pripadol na deň 10.05.2010 (pondelok, riadny pracovný deň) .
Vzhľadom na to, že opravný prostriedok bol odovzdaný na poštovú prepravu až dňa 26.03.2012, bol podaný oneskorene.
Podľa ustanovenia § 250p O.s.p., ak je návrh podaný oneskorene alebo ho podá ten, kto naň nie je oprávnený, alebo ak sa napáda rozhodnutie, ktoré preskúmaniu nepodlieha, alebo ak navrhovateľ neodstránil vady, ktorých odstránenie súd nariadil a ktoré bránia vecnému vybaveniu návrhu, súd uznesením opravný prostriedok odmietne. Odvolanie proti uzneseniu je prípustné.
Z uvedených dôvodov súd opravný prostriedok navrhovateľky ako oneskorene podaný odmietol.
O trovách konania súd rozhodol v zmysle ustanovenia § 146 ods.1 písm.c) v spojení s ustanovením § 246c ods.1 prvá veta O.s.p. podľa ktorého žiaden z účastníkov nemá právo na náhradu trov konania podľa jeho výsledku, ak konanie bolo zastavené.

References: § 70
 § 250
 § 246
 § 57
 § 250
 § 146
 § 246
 § 42
 súd 
 súd 
 § 70
 § 57
 § 250
 súd 
 súd 
 súd 
 súd 
 § 146
 § 246